system
Răspunde în limba română, în stilul Wikipedia, cat mai corect gramatical.
user
Ce detalii ai despre Gabriel Cotabiță?
assistant
Gabriel Cotabiță (n. 1 noiembrie 1955, Craiova) este un cântăreț român de muzică ușoară și pop-rock, prezentator, producător muzical și de televiziune. De asemenea, este solistul vocal al formației VH2 și a fost component al cunoscutului grup rock Holograf, în anii '80.

Studii și primii ani de carieră 
A absolvit Institutul de Electrotehnică din Craiova fiind inginer. În perioada 1967-1969 urmează cursurile Școlii Populare de Artă din Craiova. A debutat în muzica rock în anul 1975 alături de grupul Redivivus devenind o vedetă a genului. În luna octombrie a aceluiași an are loc primul spectacol al formației și un an mai târziu Redivivus participă la Festivalul Artei Studențești de la Galați unde Gabriel Cotabiță primește premiu pentru cel mai bun solist vocal. Între anii 1979 și 1980 Cotabiță colaborează și cu Basorelief alături de care susține o serie de concerte pe litoral. După ce Redivivus își încheie activitatea pentru că nu a mai putut fi considerată o trupă studențească, interpretul își va înființa o nouă trupă, Fapt Divers cu care cântă în restaurant. Ulterior revine la titulatura de Redivivus.  În 1983 Holograf rămâne fără solist vocal și-l solicită pe Gabriel Cotabiță să vină în trupă. Împreună au scos în anul 1983 albumul Holograf 1. Pe vremea aceea în componența Holograf era: Gabriel Cotabiță – voce, Mihai Pocorschi - chitară/voce, Sorin Ciobanu - chitară, Antonio Furtună - clape, Nichi Temistocle - chitară bas, Edi Petroșel - percuție. Prezența trupei în același an pe scena de la Cenaclu Flacăra reprezintă rampa de lansare pentru băieți. Despărțirea de Holograf se face din cauza vizei care îi este refuzată de două ori lui Gabriel Cotabiță pentru o serie de turnee în străinătate motiv pentru care decide să părăsească trupa. Este momentul în care se întoarce la Redivivus la Craiova cu care obține succese până în anul 1986 când este contactat de Ionel Tudor pentru a-i interpreta la festivalul Mamaia o piesă. Gabriel Cotabiță este recomandat compozitorului de către fostul coleg de trupă din Holograf, Tino Furtună. Despărțirea definitivă de Redivivus se face printr-un concert pe data de 20 mai. Cotabiță a ales prin muzica ușoară scena: « În 1986 muzica așa-zis ușoară a fost pentru mine ultimul tren pentru a putea cânta pe scenă renunțând la activitatea din restaurante ». Din anul 1986 se dedică muzicii ușoare, pop și își formează o trupă de turneu, respectiv Vodevil.

Dan Iagnov compune melodia „Continent pierdut”, cântec în duet Gabriel Cotabiță cu Monica Anghel, melodie apărută pe CD-ul „Best of Dan Iagnov”, editat în 2006 la casa de discuri OVO MUSIC.

Apariții și activitatea muzicală 
A jucat în filmul muzical În fiecare zi mi-e dor de tine, în regia lui Gheorghe Vitanidis, muzica George Grigoriu și Ionel Tudor. Figurează pe coloana sonoră a peliculei « Rezervă la start », în regia lui Anghel Mora, muzica Adrian Enescu. În anul 1990 susține primul recital pe scena de la Festivalul Mamaia. Prezintă Festivalul „București ‘91”. În anul 1992 susține recital pe scena Festivalului Internațional „Cerbul de aur”. Din anul 1995 este director muzical și realizator de emisiuni la Tele 7abc. Deține funcția de director la firma Aldaco film. În 1995 debutează la festivalul Mamaia în calitate de compozitor cu piesa „Amintirea ta” pe care i-o încredințează Nicoletei Ciopraga care concura la interpretare. În 1998 impune primul regulament al festivalului de la Mamaia dar care nu este respectat fapt care-l determină pe Cotabiță să refuze să ia parte la următoarele două ediții considerându-le din start compromise. În 2000 apare pe discul lui Cornel Fugaru „In the name of the music”. În 2002 formează alături de Mihai Pocorschi grupul VH 2. I se decernează Diploma de Onoare a Ministerului Culturii și Cultelor în cadrul Galei muzicale „O zi printre stele”, mai 2002. În 2003 prezintă festivalul internațional Callatis; deține unul din cele mai puternice Fan-cluburi din țară care a fost înființat la București în anul 1991.

Premii 
 1988 - obține premiul publicului cu melodia „Încearcă” la concursul „Șlagăre în devenire” 
 1988 - obține trofeul la festivalul Mamaia cu piesa „Dă-mi o șansă” 
 1990 - obține trofeul pentru piesa „Ave Maria!” 
 1991 - piesa „Te tog domnișoară nu pleca” este desemnat șlagărul anului la festivalul de la Mamaia și tot în același an piesa „Ce mai vrei” obține locul al III-lea la aceeași secțiune 
 1992 - obține trofeul cu piesa „Lasă-mi pe cer o stea”.Tot în același an piesa „Dacă lumea ar fi a mea” se clasează pe locul al II-lea la secțiuena Creație iar „Balada timidului soldat” se clasează a doua la secțiunea Șlagăre 
 1993 - „Voice from above” devine șlagărul anului la festivalul Mamaia 
 1995 - „Raiul e pe pământ” devine șlagărul anului la festivalul Mamaia 
 1996 - „Atunci când nu ești” se clasează pe locul al III-lea la secțiunea „Șlagăre” de la festivalul Mamaia 
 1997 - „Poate că da, poate că nu” se clasează pe locul al II-lea la secțiunea „Șlagăre” și tot în același an Gabriel Cotabiță obține locul al II-lea la secțiunea Creație cu piesa „Să nu ne spunem adio”. 
 1997 - primește trofeul la Festivalul Cântecului de dragoste pentru piesa „Să nu ne spunem adio” 
 1997 - obține diploma de merit la „Unisong International Songs Contest”, USA 
 1998 - obține premiul al III-lea la secțiunea Soul R&B la „Pacific International Song Contest Surfers Paradise, Australia 
 1998 - obține trofeul pentru piesa „Balada timidului etern” 
 1999 - obține trofeul pentru piesa „Te iert”

Discografie 
 1980 - Formații rock 5 (cu formația Redivivus, album colectiv)
 1983 - Holograf 1 (cu formația Holograf)
 1987 - În fiecare zi mi-e dor de tine (cu Marina Florea)
 1988 - Noapte albastră
 1989 - Noi rămânem oameni
 1991 - Prima iubire și ultima
 1993 - Prizonier
 1997 - Viața e un cazino
 2002 - Greatest Hits (cu formația VH2)
 2004 - Dacă n-ai iubi (cu formația VH2)
 2010 - Fărâme de tandrețe
 2011 - 2 (cu formația VH2)
 2012 - 25 de ani de nopți albastre - Best of Gabriel Cotabiță
 2014 - 3: Live în Garaj (cu formația VH2)
 2022 - Privirile trecute ( cu Tamy )

Note

Bibliografie 
Alternative pop-dance, Daniela Caraman Fotea, Titus Andrei, editura Humanitas Educational, 2003, 
http://www.gabicotabita.go.ro 
 GABRIEL COTABITA: Am intalnit iubirea de nenumarate ori, dar nu m-am ridicat la nivelul ei , 2 februarie 2010, Alice Nastase Buciuta, Revista Tango
Colecția de reviste Ecran Magazin, Salut.

Legături externe 

Interviuri

 "Un singur festival pe an nu e de-ajuns", Formula AS - anul 1998, numărul 327
 N-as putea spune ca sunt un tata bun. Incerc sa fiu prietenul fiicelor mele", Formula AS - anul 2002, numărul 536
 "Vezi-ti de treaba si lasa timpul sa te aseze acolo unde iti este locul", Bogdana Tihon Buliga, Formula AS - anul 2007, numărul 757
 Gabriel Cotabiță: „În anii ’90 nu scăpai de mine“, 3 noiembrie 2010, Raluca Preda, Adevărul
 Gabriel Cotabita: Ceream palme! Acum am evoluat: sunt doar arogant sau infumurat , 15 februarie 2011, Dana Dorian, Revista Tango
 VIDEO Gabriel Cotabiță, solist VH2: „Suntem singurul supergrup al României“, 17 mai 2011, Ruxandra Grecu, Adevărul

Nașteri în 1955
Nașteri pe 1 noiembrie
Cântăreți români
Craioveni
Membri ai Holograf
Membri ai formației VH2
Prezentatori de televiziune
Producători de televiziune
Români în viață